తెలంగాణలో మహిళా తహసీల్దార్ దారుణహత్య WATCH LIVE TV
భారత్‌పై బదులు తీర్చుకున్న కివీస్
కోహ్లిసేనతో కీలకమైన వన్డే సిరీస్‌కి ముందు ఆత్మవిశ్వాసానిచ్చే విజయాన్ని న్యూజిలాండ్ అందుకుంది. ముంబయి వేదికగా
TNN | Updated:
Oct 19, 2017, 05:55PM IST
కోహ్లిసేనతో కీలకమైన వన్డే సిరీస్&zwnj;కి ముందు ఆత్మవిశ్వాసానిచ్చే విజయాన్ని న్యూజిలాండ్ అందుకుంది. ముంబయి వేదికగా భారత్ బోర్డు ప్రెసిడెంట్స్ ఎలెవన్ జట్టుతో గురువారం జరిగిన రెండో ప్రాక్టీస్ వన్డేలో 33 పరుగుల తేడాతో కివీస్ గెలుపొంది.. తొలి మ్యాచ్ ఓటమికి బదులు తీర్చుకుంది. రాస్ టేలర్ (102: 83 బంతుల్లో 14x4, 1x6), టామ్ లాథమ్ (108: 97 బంతుల్లో 7x4, 2x6) శతకాలు బాదడంతో తొలుత బ్యాటింగ్ చేసిన న్యూజిలాండ్ నిర్ణీత 50 ఓవర్లలో 9 వికెట్ల నష్టానికి 343 పరుగులు చేసింది.
లక్ష్య ఛేదనలో గుర్&zwnj;కీరత్ సింగ్ (65: 46 బంతుల్లో 7x4, 3x6), కరుణ్ నాయర్ (53: 54 బంతుల్లో 7x4) అర్ధశతకాలు బాదినా.. మిగతా బ్యాట్స్&zwnj;&zwnj;మెన్ నిరాశపరచడంతో భారత్ ప్రెసిడెంట్స్ జట్టు 47.1 ఓవర్లలో 310 పరుగులకు ఆలౌటైంది. భారీ అంచనాల మధ్య రెండు మ్యాచ్&zwnj;లూ ఆడిన యువ వికెట్ కీపర్ రిషబ్ పంత్ (7) ఘోరంగా విఫలమయ్యాడు. భారత ప్రధాన జట్టుతో వాంఖడే వేదికగా ఆదివారం తొలి వన్డేలో న్యూజిలాండ్ ఢీకొట్టనుంది.